**NOLIKUMS**

**2019.GADA RĒZEKNES NOVADA**

**KAUSA IZCĪŅA HOKEJĀ**

**Sacensību mērķis un uzdevumu**

Popularizēt hokeju Rēzeknes novada iedzīvotāju vidū.

Noskaidrot Rēzeknes novada labākās komandas.

**Sacensību vadība**

Sacensības organizē un vada Rēzeknes novada pašvaldība (sporta speciālists – I.Derjagins, tālr.26531922 un jaunatnes lietu speciālists – A. Mežatučs, tālr. 22013477).

**Sacensību norises laiks un vieta**

Sacensības notiks 2019.gada 13.aprīlī no plkst. **12:30**, Daugavpils ledus hokeja halle.

**Dalībnieki**

Sacensībās var piedalīties jebkura komanda no Rēzeknes novada un speciāli pieaicinātas komandas no citiem Latgales novadiem, kura būs iesniegusi rakstisku pieteikumu. Maksimālais komandu skaits – 8 (gadījumā, ja pieteikušos komandu būs vairāk, priekšroka tiks dota tām, kuras būs pieteikušās pirmās).

Katra komanda drīkst pieteikt ne mazāk kā 8 un ne vairāk kā 16 spēlētājus. Komandā drīkst startēt tikai spēlētāji, kuri sasnieguši 16 gadu vecumu un nav spēlējuši Latvijas hokeja čempionātā (Virslīgā vai 1. līgā.). Katrā komandā drīkst būt pieteikti tikai 3 spēlētāji, kas nestrādā, nav reģistrēti vai nedzīvo kādā no Rēzeknes novada pagastiem. Vienam un tam pašam vārtsargam ir atļauts spēlēt dažādas komandās.

Spēlētājiem līdz 18.g.v. ir jābūt rakstiska vecāku atļauja par dalību kausa izcīņā un spēles laikā obligāti jāizmanto aizsargķivere ar režģi.

***Par veselības stāvokli atbild paši sacensību dalībnieki, to apliecinot ar savu parakstu pieteikumā****.*

**Sacensību vērtēšana**

Sacensības notiek pēc hokeja spēles noteikumiem. Spēles ilgums un sacensību sistēma tiks noteikta pirms spēļu izlozes, atkarībā no pieteikto komandu skaita. Sacensību uzvarētāju komanda nosaka pēc savākto punktu skaita. Par uzvaru komanda saņem 3 punktus, par zaudējumu – 0 punktus, par neizšķirtu – 1 punkts. Uzvar tā komanda, kurai ir savāktas vislielākais punktu skaits. Nosakot uzvarētāju, vienāda punktu skaita gadījumā ņem vērā savstarpējās spēles rezultātu, iesisto un ielaisto vārtu starpību, izloze. ***Gadījumā, ja komanda spēles sākumu kavē par vairāk kā 5 minūtēm, šai komandai tiek piešķirts zaudējums ar rezultātu 0:5.***

**Uzvarētāju apbalvošana**

I.-III. vietu ieguvējas komandas apbalvos ar diplomiem un kausiem, spēlētājus – ar diplomiem, medaļām un balvām.

**Izdevumi**

Izdevumus, kas saistīti ar sacensību organizēšanu un apbalvošanu sedz Rēzeknes novada pašvaldība. Pārējos izdevumus jāsedz pašām komandām.

**Pieteikumi**

Komandas jāpiesaka iepriekš līdz š.g. 10.aprīlim, pa e-pastu, aivars.mezatucs@rezeknesnovads.lv norādot komandas nosaukumu un tās pārstāvja kontakttelefonu, sacensību dienā līdz katras konkrētās komandas pirmās spēles sākumam - rakstiski. Pieteikumā jānorāda komandas nosaukums, dalībnieku vārds, uzvārds, dzimšanas gads, pagasts un paraksts par veselības stāvokli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ komandas

PIETEIKUMS

**RĒZEKNES NOVADA**

**KAUSA IZCĪŅA HOKEJĀ**

|  |  |  |  |  |
| --- | --- | --- | --- | --- |
| N.p.k. | Vārds, uzvārds | Dzimšanas gads | Pagasts | Paraksts par to, ka katrs sacensību dalībnieks personīgi uzņemas atbildību par savu veselības stāvokli un spējām piedalīties sacensībās |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas pārstāvja vārds, uzvārds, kontakttelefons, e-pasts.